Skallagrímsgarður

Skallagrímsgarður er lystigarður í Borgarnesi miðju, upp af Kveldúlfsvík. Íþróttafélagið Skallagrímur og Kvenfélag Borgarness keyptu túnblettinn þar sem garðurinn er árið 1930. Samkvæmt Egils sögu drukknaði Böðvar Egilsson, sonur Egils í Borgarfirði og er heygður í Skallagrímsgarði. Þar voru fyrir heygðir fyrir þeir Kveldúlfur og Skallagrímur sonur hans, faðir Egils Skallagrímssonar. Í garðinum er minnismerki um Egil Skallagrímsson með vísan í Sonatorrek, eftirmæli Egils um Böðvar og Gunnar syni sína, en Gunnar hafði dáið skömmu áður en Böðvar drukknaði. Heimildir Björn Hróarsson (1994). Á ferð um landið, Borgarfjörður og Mýrar. Mál og menning. ISBN 9979-3-0657-2. Tilvísanir